JMT วิ่งฉิว 5% โบรกฯเชียร์ “ซื้อ” หลังเป็นขาลงมานาน-มองกำไรปี 62 แตะ 590 ลบ.
JMT วิ่งฉิว 5% โบรกฯเชียร์ “ซื้อ” หลังเป็นขาลงมานาน-มองกำไรปี 62 แตะ 590 ลบ. เคาะเป้า 15.30 บ. ล่าสุด ณ เวลา 11.05 น. อยู่ที่ระดับ 11.50 บาท บวก 0.50 บาท หรือ 4.55% สูงสุดที่ระดับ 11.60 บาท ต่ำสุดที่ระดับ 11.30 บาท มูลค่าการซื้อขาย 34.93 ล้านบาท
16 พ.ย. 2561

ผู้สื่อข่าวรายงานว่า ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 11.05 น. อยู่ที่ระดับ 11.50 บาท บวก 0.50 บาท หรือ 4.55% สูงสุดที่ระดับ 11.60 บาท ต่ำสุดที่ระดับ 11.30 บาท มูลค่าการซื้อขาย 34.93 ล้านบาท

ด้านนักวิเคราะห์ บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะนำ “ซื้อ” JMT ให้ราคาเหมาะสม 15.30 บาท/หุ้น โดยราคาหุ้นปรับตัวลงจากต้นปีมากกว่า 45% บนความกังวลผลประกอบการและธุรกิจ Secured loan อย่างไรก็ตามผลประกอบการไตรมาส 3/61 ที่ประกาศออกมาเติบโตกว่า 40% และจากการศึกษาในรายละเอียดกลับมองว่าทิศทางนี้ถือเป็นโอกาส และความท้าทายครั้งใหม่ในการเติบโตของ JMT
พร้อมให้ราคาเหมาะสมปี 62 ที่ 15.30 บาทต่อหุ้น อิง P/E ปี 62 ที่ 23 เท่า ให้เหมาะสมกับที่กำลังอยู่ใน growth stage แบบจับต้องได้ บนกำไรปี 62 ที่ 590 ล้านบาท เพิ่มขึ้น 25% จากปีก่อน คิดเป็น PEG = 0.9 เท่า